1466 йылда Тевтон ордены һәм Польша араһындағы Ун өс йыллыҡ һуғыш тамамланғандан һуң, Гданськ Польша составына ҡайтҡан. Әммә ҡала Польша короле Казимирҙан киң привилегиялар алған, улар арҡаһында уның Польшаға бойондороҡлоғо фактик рәүештә номиналь булып ҡалған: ҡала үҙаллы вазифа башҡарыусларҙы һайлаған, бойондороҡһоҙ тиерлек тышҡы сәйәсәт алып барған һәм тәңкә баҫтырыу хоҡуғына эйә булған.